Daar kan min twyfel wees dat die land nou ’n volksopstand teen die presidentskap van Jacob Zuma beleef. Wat presies is die Christen se plig in die situasie? Moet hy die owerheid steeds onvoorwaardelik bly gehoorsaam, of is daar ’n punt waar van hom, juis as Christen, verwag word om teen die boosheid op te tree?
Met die verset teen die voortgesette presidentskap van Jacob Zuma wat die karakter van ’n nasionale opstand begin aanneem, duik die vraag weer op wat die Christen se standpunt en houding oor dié soort verset teen die owerheid is. Ongelukkig is daar ook soveel uiteenlopende antwoorde dat dit ’n ganse verhandeling kan opneem.
Die tweede moment, wat veral nou onder die soeklig is, is wanneer daar ’n breë nasionale verset teen die owerheid, of dan bepaalde leiers in daardie gekorrupteerde owerheid is.
Alvorens vlugtig gekyk word na wat al gesaghebbend oor die riglyne vir verset teen staatsgesag geskryf word, word ’n rubriek in Netwerk 24 van Ilse Bigalke vlugtig onder oë geneem. Ilse is ’n afgetrede senior redaksielid van Die Burger wat met haar rubrieke gefokus het op die silwer randjie van situasies waar die donker wolk ander verstik het. Haar soort ingesteldheid is baie nodig in ’n gemeenskap wat daagliks deur golwe van slegte nuus geteister word. Daar is meer van haar soort nodig.
Twee Bybelse voorbeelde, en ’n voorbeeld wat tussen die Ou en Nuwe Testamente gebeur het, gaan as agtergrond dien om die geleerdes se geskrifte te meet.
Die eerste is God wat sy hand oor die koningskap van Saul en sy nageslag onttrek, en Dawid en sy nageslag aan bewind stel. Die tweede is Belsasar. Die derde is die opstand van die Makkabeërs nadat die koning van die Griekssprekende Antiochiërs ’n vark ter ere van Zeus in die tempel in Jerusalem geslag het.
Die lys van redes waarom Zuma nie geskik is om as president te regeer nie, is baie lank. Daar is meer as 700 aanklagte van onder meer bedrog teen hom wat Zuma hard onder die mat probeer invee, hy het hom verskeie kere aan owerspel skuldig gemaak en selfs in ’n verkragtingsverhoor die owerspel as verweer gebruik. Hy versaak sy ampseed gereeld deur rasseverdeeldheid deurlopend aan te blaas, met sake oor grond hou hy wyd om die waarheid, sy Nkandla-sage bly ’n liederlike klad teen sy naam, en hy verarm die land deur eiesinnig in die aanstelling van ministers op te tree. Dit behels dat hy hopeloos onbevoegde ministers behou wat lojaal aan hom is, en ongeag die skade aan die landsekonomie en die lot van armes, ministers afdank wat knap is.
’n Grondwetlike demokrasie behoort ’n vreedsame meganisme te bevat waar ’n president wat duidelik die spoor byster raak, van sy amp onthef kan word. Ons Grondwet het ook meganismes, maar dit word verongeluk deur ’n koukusstelsel, wat Zuma se politieke bas nou al verskeie kere gered het en waarskynlik weer gaan doen), en ’n stelsel dat die uitbring van stemme in die parlement nie in die geheim geskied nie.
Dié gebreke beteken dat die bevolking hul grondwetlik demokratiese reg tot die uiterste moet rek om ’n president in pas met hul Christelike gewete te probeer verseker. Dié regte sluit in persvryheid en meningsvryheid, en die reg op vreedsame betogings en stakings. Soos alle regte word hierdie regte ook begrens, onder meer deur die regte van ander wat nie dieselfde sentimente deel nie.
Dit is ook ondenkbaar dat ’n opstand wat ook terreur inspan enige Christelike seën kan geniet. Met die vorige bedeling het kerkleiers soos Desmond Tutu en dr. Beyers Naudé die ANC bly steun te midde van landmyne op plaaspaaie, bomme in die strate en ’n skietery in ’n vrouekroeg.
Moraliteit is nie so goedkoop soos ’n ANC-parlementslid wat tydens die debat oor plaasaanvalle uitroep die boere moet lewend begrawe word nie.
Brian Brown, Theo Kotze, Roelf Meyer, Beyers Naudé en Jane Oshadi Phakathi skryf onder die opskrif “Die reg en plig om onchristelike regeringsgesag in Christus se naam te weerstaan” onder meer soos volg: “Siviele ongehoorsaamheid is ’n daad van protes op Christelike gewetensgronde vir die Christen. Dit is alleenlik veroorloof as die owerheid ’n onchristelike aksie van hom verwag en pleidooie tot terugkeer na die Evangelie nie help nie.
Dit is maar een poging dié om vanuit ’n politiek-wetenskaplike hoek sin en rigting te kry oor hoe die Christen behoort te regeer. Na verwagting sal kerke en kerklike groepe soos die Tussenkerklike Raad binnekort teologiese suiwer riglyne verskaf – mits geoordeel word dat ’n volksopstand ’n werklikheid is.
Jesus Christus het immers die tempel gaan skoonmaak? Dit is Christene se plig om beswaar te maak teen ongeregtigheid soos ons dit verstaan.
Soos iemand nou die dag gesê het: Dawid het gebid maar die reus het nie vanself op die grond geval nie.
Ons stryd is nie teen vlees en bloed nie, maar teen elke mag en gesag, teen elke gees wat heers oor hierdie sondige wêreld, teen elke bose gees in die lug. Efesiërs 6:12.
Hy het gesê; dis n gesalfde van God. Dis nie my reg om vir Saul dood te maak nie. En Dawid was reg. Die Here het op Sy tyd met Saul agereken.
Al die antwoorde waarvoor ons mag vra, is tog in die Bybel. Ons kan maar net vra, en God sal op die regte bestemde tyd antwoord.
Ek stem so heelhartig saam. Ek is moeg vir al die raad om te bid. Ons bid ons kniee eelte en dan kom Karen en vertel die storie oor die reus en is dit duidelik dat mens nie net moet bid nie maar moet begin DOEN. Die reus het nie sommer vanself omgeval nie!
Dis wreed om n baba net Lang’s die pad te gaan damp.as Jy wil kinders maak maak hul Dan Groot hul het nie gevra om daar te wees.as Jy hul nie soekvra Dan vir aanneem ouers daar is baie wat Baba’s soek.hoop hul kry jou wie die MA van die baba is en stuur jou tronk toe Jy is nie n MA se gat werd Jy moet gestraf word en gaan brand in die Hel jou wrede ding.
Hoekom het jy nie eerder jou kind vir iemand verniet gegee nie. Jy is te sleg om ‘n ma genoem te word. Mag jy nooit weer kinders kry.
Hierdie mense wat die babas so weggooi soos vuilgoed – verstom my elke keer. Dit wys jou maar net dat daar GEEN menslikheid is nie.
Ek is so bly vir die engel liewe Jesus op daardie oomblik op die baba se pad gestuur het. Anders het diere dalk op die baba afgekom. Dankie Jesus.